এছাড়া ফ্রান্সের ভূমধ্যসাগরীয় দ্বীপ কোর্সিকায় ঝড়ের আঘাতে তিনজন আহত হয়েছে। সেখানে বাতাসের গতিবেগ ছিল ঘণ্টায় ১৪০ কিলোমিটার। দ্বীপটিতে বৈদ্যুতিক তার ছিঁড়ে গাছের ওপর পড়ে যাওয়ায় একটি বনে আগুন ধরে যায়। দমকা বাতাসে আগুন ছড়িয়ে পড়ে। এই ঘটনায় তিনজন আহত হয়েছে। সুইজারল্যান্ডের মধ্যাঞ্চলীয় লেঙ্কে ঝড়ো হাওয়ায় একটি রেলগাড়ির বগি উল্টে আটজন গুরুতর আহত হয়েছে। হিশের দক্ষিণাঞ্চলীয় ডাচ গ্রামে একটি গাছ উপড়ে একজনের ওপর পড়লে, তাতে চাপা পড়ে সে মারা যায়। ফ্রান্সে ঝড়ের কারণে প্রায় ২ লাখ ২৫ হাজার ঘর বিদ্যুৎ বিচ্ছিন্ন অবস্থায় রয়েছে। এদিকে আটলান্টিক উপকূলীয় অঞ্চল জুড়ে বন্যার আশঙ্কা দেখা দিয়েছে।